CELEX: 32020D0138
Language: lv
Date: 2020-01-22 00:00:00
Title: Eiropas Centrālās Bankas Lēmums (ES) 2020/138 (2020. gada 22. janvāris) par to, kā dalībvalstu, kuru valūta ir euro, nacionālās centrālās bankas apmaksā Eiropas Centrālās bankas kapitālu, un par Lēmuma (ES) 2019/44 atcelšanu (ECB/2020/4)

1.2.2020   
               
               
                  LV
               
               
                  Eiropas Savienības Oficiālais Vēstnesis
               
               
                  LI 27/6
               
            
         EIROPAS CENTRĀLĀS BANKAS LĒMUMS (ES) 2020/138
         (2020. gada 22. janvāris)
         par to, kā dalībvalstu, kuru valūta ir euro, nacionālās centrālās bankas apmaksā Eiropas Centrālās bankas kapitālu, un par Lēmuma (ES) 2019/44 atcelšanu (ECB/2020/4)
         EIROPAS CENTRĀLĀS BANKAS PADOME,
         ņemot vērā Līgumu par Eiropas Savienības darbību,
         ņemot vērā Eiropas Centrālo banku sistēmas un Eiropas Centrālās bankas Statūtus un jo īpaši to 28.3. pantu,
         tā kā:
         
                     (1)
                  
                  
                     Eiropas Centrālās bankas Lēmumā (ES) 2019/44 (ECB/2018/28) (1) tika noteikts, kādā veidā un kādā apmērā to dalībvalstu nacionālajām centrālajām bankām (NCB), kuru valūta ir euro (tālāk tekstā – “euro zonas NCB”), bija pienākums 2019. gada 1. janvārī apmaksāt Eiropas Centrālās bankas (ECB) kapitālu.
                  
               
                     (2)
                  
                  
                     Lielbritānijas un Ziemeļīrijas Apvienotā Karaliste (“Apvienotā Karaliste”) 2017. gada 29. martā paziņoja par nodomu izstāties no Eiropas Savienības saskaņā ar Līguma par Eiropas Savienību 50. pantu. Līgums par Eiropas Savienību un Līgums par Eiropas Savienības darbību vairs netiks piemērots Apvienotajai Karalistei no dienas pēc Eiropadomes Lēmuma (ES) 2019/1810 (2) 1. panta 1. punktā minētās dienas. Pēc Apvienotās Karalistes izstāšanās no Eiropas Savienības Bank of England pārstāj būt dalībvalsts nacionālā centrālā banka un Eiropas Centrālo banku sistēmas nacionālā centrālā banka. Eiropas Centrālās bankas Lēmums (ES) 2020/137 (ECB/2020/3) (3) nosaka ECB kapitāla parakstīšanas atslēgas (tālāk tekstā – “kapitāla atslēga”) korekciju saskaņā ar Eiropas Centrālo banku sistēmas un Eiropas Centrālās bankas Statūtu 29.3. pantu un 29.4. pantu un ar 2020. gada 1. februāri nosaka jaunos svērumus, kas NCB piešķirti koriģētajā kapitāla atslēgā (tālāk tekstā – “kapitāla atslēgas svērumi”).
                  
               
                     (3)
                  
                  
                     ECB kapitāla atslēgas korekcijai, kuru izsaucis tas, ka Bank of England pārstāj būt dalībvalsts nacionālā centrālā banka, nepieciešams pieņemt jaunu ECB lēmumu, ar kuru no 2020. gada 1. februāra atceļ Lēmumu (ES) 2019/44 (ECB/2018/28) un ar kuru nosaka, kādā veidā un kādā apmērā euro zonas NCB ir pienākums 2020. gada 1. februārī apmaksāt ECB kapitālu,
                  
               IR PIEŅĒMUSI ŠO LĒMUMU.
         
            1. pants
            Parakstītā un apmaksātā kapitāla apmērs un veids
            
               1.   Ņemot vērā Lēmuma (ES) 2020/137 (ECB/2020/3) 2. pantā noteiktos kapitāla atslēgas svērumus, ikvienai euro zonas NCB ar 2020. gada 1. februāri ir parakstītā kapitāla daļa, kuras summa pretī tās nosaukumam norādīta šajā tabulā:
               
                           Euro zonas NCB
                        
                        
                           
                              EUR
                           
                        
                     
                           Nationale Bank van België/Banque Nationale de Belgique
                        
                        
                           320 744 959,47 
                        
                     
                           Deutsche Bundesbank
                        
                        
                           2 320 816 565,68 
                        
                     
                           Eesti Pank
                        
                        
                           24 800 091,20 
                        
                     
                           Banc Ceannais na hÉireann/Central Bank of Ireland
                        
                        
                           149 081 997,36 
                        
                     
                           Bank of Greece
                        
                        
                           217 766 667,22 
                        
                     
                           Banco de España
                        
                        
                           1 049 820 010,62 
                        
                     
                           Banque de France
                        
                        
                           1 798 120 274,32 
                        
                     
                           Banca d’Italia
                        
                        
                           1 495 637 101,77 
                        
                     
                           Central Bank of Cyprus
                        
                        
                           18 943 762,37 
                        
                     
                           Latvijas Banka
                        
                        
                           34 304 447,40 
                        
                     
                           Lietuvos bankas
                        
                        
                           50 953 308,28 
                        
                     
                           Banque centrale du Luxembourg
                        
                        
                           29 000 193,94 
                        
                     
                           Bank Ċentrali ta’ Malta/Central Bank of Malta
                        
                        
                           9 233 731,03 
                        
                     
                           De Nederlandsche Bank
                        
                        
                           515 941 486,95 
                        
                     
                           Oesterreichische Nationalbank
                        
                        
                           257 678 468,28 
                        
                     
                           Banco de Portugal
                        
                        
                           206 054 009,57 
                        
                     
                           Banka Slovenije
                        
                        
                           42 390 727,68 
                        
                     
                           Národná banka Slovenska
                        
                        
                           100 824 115,85 
                        
                     
                           Suomen Pankki
                        
                        
                           161 714 780,61 
                        
                     
            
               2.   Ikviena euro zonas NCB tās parakstīto ECB kapitālu pilnā apmērā apmaksā pa daļām kā noteikts 2. pantā.
            
         
         
            2. pants
            Apmaksātā kapitāla korekcija
            
               1.   Ņemot vērā, ka ikviena euro zonas NCB jau ir pilnā apmērā apmaksājusi savu daļu ECB parakstītajā kapitālā, kas saskaņā ar Lēmumu (ES) 2019/44 (ECB/2018/28) ir spēkā 2020. gada 31. janvārī, ikviena no tām pārved uz ECB tādu papildu summu, lai rezultāts atbilstu 1. panta tabulā norādītajām summām. Šos pārvedumus katra euro zonas NCB veic trīs daļās. Pirmās daļas pārvedumus euro zonas NCB veic 2020. gada 1. februārī, un to kopējā summa ir 47 539 371,66 euro. Divu atlikušo daļu pārvedumus, kuru kopējās summas ir attiecīgi 610 088 603,17 euro un 610 088 603,05 euro, veic 2021. gadā un 2022. gadā.
            
            
               2.   Visus šajā pantā noteiktos pārvedumus veic saskaņā ar Eiropas Centrālās bankas Lēmumu (ES) 2020/137 (ECB/2020/5) (4).
            
         
         
            3. pants
            Stāšanās spēkā un atcelšana
            
               1.   Šis lēmums stājas spēkā 2020. gada 1. februārī.
            
            
               2.   Ar 2020. gada 1. februāri ir atcelts Lēmums (ES) 2019/44 (ECB/2018/28).
            
            
               3.   Atsauces uz Lēmumu (ES) 2019/44 (ECB/2018/28) uzskata par atsaucēm uz šo lēmumu.
            
         
         
            Frankfurtē pie Mainas, 2020. gada 22. janvārī
            
               
                  ECB prezidente
               
               Christine LAGARDE
            
         
         
            (1)  Eiropas Centrālās bankas Lēmums (ES) 2019/44 (2018. gada 29. novembris) par to, kā dalībvalstu, kuru valūta ir euro, nacionālās centrālās bankas apmaksā Eiropas Centrālās bankas kapitālu, kā arī par Lēmuma ECB/2014/61 grozīšanu un Lēmuma ECB/2013/30 atcelšanu (ECB/2018/28) (OV L 9, 11.1.2019., 180. lpp.).
         
            (2)  Eiropadomes Lēmums (ES) 2019/1810, kas pieņemts, vienojoties ar Apvienoto Karalisti (2019. gada 29. oktobris), ar ko pagarina laikposmu saskaņā ar LES 50. panta 3. punktu (OV L 278I, 30.10.2019., 1. lpp.).
         
            (3)  Eiropas Centrālās bankas Lēmums (ES) 2020/137 (2020. gada 22. janvāris) par nacionālo centrālo banku procentuālo daļu Eiropas Centrālās bankas kapitāla parakstīšanas atslēgā un Lēmuma (ES) 2019/43 atcelšanu (ECB/2020/3) (skatīt šā Oficiālā Vēstneša 4.).
         
            (4)  Eiropas Centrālās bankas Lēmums (ES) 2020/139 (2020. gada 22. janvāris), ar kuru nosaka noteikumus un nosacījumus Eiropas Centrālās bankas kapitāla daļu pārvešanai starp nacionālajām centrālajām bankām un apmaksātā kapitāla koriģēšanai, kā arī atceļ Lēmumu (ES) 2019/45 (ECB/2020/5) (skatīt šā Oficiālā Vēstneša 9).